《小言问疾兼怀匡山人》
元代·瞿智

东江漾漾春流浊，西郭深深辙迹疏。放浪久无狂贺老，风流独有病相如。

门前看竹不题凤，溪上赏花多钓鱼。

作者简介：智一名荣智，字睿夫，一字惠夫，其先嘉定州人。父晟，迁昆山。兄信字实夫，时齐名，称二瞿先生。智嗜学明《易》，至正间，宪司试辟后青龙镇学教谕，摄绍兴府录判，寻弃官去。睿夫博雅能诗，以书法钩勒兰花，笔致妙绝。时寓华亭，所居有通波阁。与黄晋卿、段吉甫、李季和、成原常、张伯雨诸君友善。